**Ministru kabineta noteikumu projektu:**

**„Grozījums Ministru kabineta 2018. gada 30.oktobra noteikumos Nr. 667**

**“Adopcijas kārtība””;**

**“Grozījumi Ministru kabineta 2018. gada 26.jūnija noteikumos Nr. 354**

**“Audžuģimenes noteikumi””;**

**“Grozījumi Ministru kabineta 2014. gada 1.aprīļa noteikumos Nr. 173**

**“Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību aka projektu anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2018. gada 30.oktobra noteikumi Nr. 667 “Adopcijas kārtība”, Ministru kabineta 2018. gada 26.jūnija noteikumi Nr. 354 “Audžuģimenes noteikumi” un Ministru kabineta 2014. gada 1.aprīļa noteikumi Nr. 173 “Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu” (turpmāk – noteikumi) paredz mācību un izglītības programmu apgūt klātienē.  Saistībā ar Covid-19 infekcijas izplatību Latvijā un pasaulē, Labklājības ministrija ir pārskatījusi prasību pēc klātienes mācībām un secinājusi, ka mērķi - apgūt teorētisko daļu mācību un izglītības programmām ir iespēja sasniegt šīs zināšanas apgūstot arī attālināti.  Turklāt uzskatāms, ka patlaban mainās izpratne par nepieciešamību klātienes kontaktiem, ja ir iespēja plānoto mērķi sasniegt attālināti.  Ņemot vērā minēto, ir iespēja rast veiksmīgus risinājumus klātienes mācības aizstājot ar attālinātajām mācībām. Līdz ar to kā obligātu priekšnosacījumu nav nepieciešams izvirzīt klātienes nodarbības, ko patlaban paredz noteikumi un tiek rasti risinājumi mācību un izglītības programmas apgūt arī attālināti. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Labklājības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi paredz klātienes mācību programmu adoptētājiem, audžuģimenēm, specializētajām audžuģimenēm un subjektiem (speciālistiem), kuriem nepieciešamas speciālās zināšanas bērnu tiesību aizsardzības jomā (turpmāk – mērķgrupa). Pārskatot noteikumos iekļauto prasību klātienes mācībām, Labklājības ministrija ir secināja, ka mācību programmas teorētisko daļu var apgūt attālināti, neizvirzot priekšnosacījumu tikai klātienes nodarbībām.  Pašreizējā situācija iezīmē, ka jau patlaban un nākotnē būs nepieciešamība steidzami rast risinājumus negaidītam situācijām un attīstīties, lai turpinātu ierastos ikdienas pienākumus pēc iespējas mazāk traucējot ikdienas darbu un procesu norisi. Tādējādi Labklājības ministrija saskata nepieciešamību turpmāk paredzēt noteikumos iekļautās mācības paredzēt apgūt gan klātienē, gan attālināti, lai pielāgojoties dažādām situācijām turpinātu ierasto procesu norisi – apmācīt mērķgrupu, lai nodrošinātu bez vecāku gādības palikušo bērnu uzņemšanu ģimenēs, kā arī, lai nodrošinātu speciālistu speciālo zināšanu apguvi atbilstoši Bērnu tiesību aizsardzības likuma 5.1 pantā noteiktajiem subjektiem.  Mācību programmas saturs adoptētājiem, audžuģimenēm un specializētajām audžuģimenēm paredz teorētiskās un praktiskās nodarbības. Arī praktiskās nodarbības paredzēts organizēt attālināti, piemēram, darbs grupās, darba grupu prezentācijas, situāciju izspēle, analīze u.c., pēc nepieciešamības grupu sadalot mazākās grupās tiešsaistes platformā.  Izglītības programmas subjektiem (speciālistiem), kuriem nepieciešamas speciālās zināšanas bērnu tiesību aizsardzības jomā izstrādā un pēc saskaņošanas ar Valsts bērnu tiesību aizsardzības inspekciju (turpmāk – inspekcija) īsteno izglītības iestādes un ministriju padotības iestādes, kuru nolikumos ir paredzēts veikt izglītojošu darbību. Izglītības programmās paredzētās praktiskās nodarbības paredzēts organizēt attālināti, piemēram, darbs grupās, darba grupu prezentācijas, situāciju izspēle, analīze u.c., pēc nepieciešamības grupu sadalot mazākās grupās tiešsaistes platformā.  Noteikumos paredzētā prakses daļa jāapgūst atbilstoši noteikumiem. Prakse – pieredze ar ārpusģimenes aprūpē esošiem bērniem, piemēram, brīvprātīgais darbs bērnu aprūpes iestādē, krīzes centrā, dienas centrā, bērnu nometnēs trenera pavadībā). Prakses daļa tiek organizēta individuāli katrai ģimenei. |
| 3. | Projekta izstrādē iesaistītās institūcijas | Valsts Bērnu tiesību aizsardzības inspekcija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie adoptētāji, potenciālās un esošās audžuģimenes, specializētās audžuģimenes un subjekti (speciālisti), kuriem nepieciešamas speciālās zināšanas bērnu tiesību aizsardzības jomā.  2019.gadā ar bāriņtiesas lēmumu – 244 bāriņtiesu lēmumi (personas un laulātie) atzīti par piemērotiem adoptētāja statusam, ar bāriņtiesas lēmumu 2019.gadā audžuģimenes statuss piešķirts 712 audžuģimenēm (personām un laulātie).  Subjekti (speciālisti), kuriem nepieciešamas speciālās zināšanas bērnu tiesību aizsardzības jomā - 2019.gadā speciālo zināšanu programmu vai zināšanu pilnveides programmu apguvuši 1167 speciālisti. |
| 2. | Tiesiskā regulējuma ietekme uz tautsaimniecību un administratīvo slogu | LM veikusi administratīvā sloga analīzi, projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts bērnu tiesību aizsardzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R.Petraviča

Krastiņa, 64331820

Ivita.Krastina@lm.gov.lv